Мериленд
Мериленд () е щат в САЩ, чийто пощенски код е MD, а столицата се казва Анаполис. Мериленд е с на 6 042 718 жители. (2018) Мериленд е с обща площ от 32 135 km², от които 25 276 km² са суша, а 6859 km² – вода

Името на щата дава кралица Хенриета-Мария Бурбон-Френска, съпругата на Чарлз I (Мериленд буквално се превежда като „Земята на Мери“).

География 
Релефът на Мериленд е много разнообразен и оправдава прякора на щата „Умалената Америка“. В източната част на щата се намират пясъчни дюни, покрай залива са разположени мочурищата, известни с богатата си фауна и голи кипариси, а на запад се издигат планини, покрити с борови гори. Най-високата точка (1020 m) се намира в Бекбоун Маунтин в югозападната част на щата. Заливът Чесапийк разделя Мериленд на две.

По големина Мериленд е сравним с Белгия.

Население 
Населението на Мериленд е 5 699 478 (2009). По-голямата част от него е разположена в агломерацията на Вашингтон-Балтимор. Най-големият град е Балтимор със своите 637 418 жители. Източната част на щата е по-слабо населена от южните и западни окръзи.

През 2006 645 744 от жителите са били родени извън САЩ. Нелегалните имигранти са около 4%. По-голямата част от имигрантите в щата са от Латинска Америка и Азия. В Мериленд има голяма корейска общност (1,7%). От европейските имигранти преобладават поляците и италианците, които са концентрирани основно в Балтимор.

В расова отношение населението се разделя на:

 бели – 58,3%
 афроамериканци – 28,9%
 латиноамериканци – 6,0%
 азиатци – 4,9%

Градове 
 Анаполис
 Балтимор
 Колидж Парк
 Къмбърленд
 Роквил
 Солсбъри
 Фредерик

Градчета 
 Оушън Сити

Окръзи 
Мериленд се състои от 24 окръга:

Източници